### Beslutningstema

Udvalget orienteres i denne sag om statens vandområdeplaner, som er i offentlig høring.

### Historik

Kommunalbestyrelsen har i oktober 2020 godkendt indstillingen af vandløbsindsatserne, som er en del af vandområdeplanen.

### Sagsfremstilling

Kommunerne er opfordret til senest den 22.6.2022 at afgive høringssvar til de statslige vandområdeplaner for planperioden 2021-2027 med tilhørende bekendtgørelser.

Eric Kristensen

På vandløbssiden er der overordnet forslået følgende indsatser:

* Restaurering 80 km vandløb med fysiske forbedringer (gydegrus og andet groft materiale, genslyngning og plantning af træer).
* Fjernelse af 1 spærring.
* Etablering af 8 sandfang
* Etablering af 2 okkerrensningsanlæg.

De forslåede indsatser er i fuld overensstemmelse med det indsatsprogram som kommune og vandråd har meldt ind til miljøstyrelsen i forbindelse med vandrådsarbejdet. Forvaltningen agter ikke at afgive høringssvar til denne del af vandområdeplanerne.

Spildevand

De indsatser vi ikke har fået gennemført på spildevandsområdet i indeværende planperiode er videreført. Indsatserne drejer sig om ejendomme i det åbne land og et overløbsbygværk (ved [adresse]). En af årsagerne til at indsatserne ikke er gennemført i Tønder Kommune har været, at vandløbene i de vandområder, som er udpeget har haft ukendt tilstand i den tidligere vandområdeplan. Disse vandløb er nu blevet undersøgt af staten og der skal være en indsats, der hvor miljømålene ikke er opfyldt. En anden årsag til at der er indsatser, der ikke er gennemført i indeværende planperiode er at der har være juridiske spørgsmål omkring kravet om spildevandsrensning i det åbne land, som skulle afklares ved domstolene. Forvaltningen agter ikke at afgive høringssvar til denne del af vandområdeplanerne

Miljøfremmede stoffer:

Der er to nye vandløb og en sø med viden om den kemiske tilstand i udkast til vandområdeplan 2021-27. I sidste planperiode var der kendskab til et vandløb, nemlig Benthe Brandt ved [adresse] og den har ikke god kemisk tilstand. I forslag til vandområdeplan 2021-27 har Galgestrømmen ved Vagn Kjeldsen dårlig kemisk tilstand og Røgelstrøm ved Skærbæk har god tilstand. Rudbøl sø er bedømt til god kemisk tilstand. Der er ikke oplysninger om øvrige vandløbs og søers kemiske tilstand. Hvis der skal meddeles udledningstilladelse til de udpegede vandområder skal vi være ekstra opmærksomme på indholdet af specifikke kemiske stoffer i udledningen, derudover har vi pligt til at gennemføre en kildeopsporing i oplandet til de udpegede vandløb og revidere evt. tilladelser. Forvaltningen vurderer ikke det betyder store ændringer i forhold til den nuværende administration af udledning af spildevand. Forvaltningen agter ikke at indgive høringsvar for denne del af vandområdeplanerne. Det er koncentrationerne af kviksølv, PFOS, bly og [adresse], der er baggrunden for indsatsen i vandløbene.

Grundvand, Søer og Kystvande

I bekendtgørelse om indsatsprogrammer for vandområdedistrikter er der ikke fastlagt konkrete supplerende indsatser for grundvand, søer og kystvande Foranstaltninger til opfyldelse af miljømål udgøres således af de dele af de grundlæggede og generelle supplerende foranstaltninger, jf. indsatsbekendtgørelsens bilag 5 og 6, der bidrager til beskyttelse af grundvand, søer og kystvande.

### Fagchef for Miljø og Natur indstiller,

at udvalget tager orientering til efterretning.

### Beslutning

Orienteringen taget til efterretning.

Mikael Johnsen deltog ikke i mødet.